НЫСЭ

Унагъуэ ихьа нэужь псори къызэхэк1а унагъуэм хуэдэ къызыхыхьа унагъуэр ищ1ыну хуожьэр. И унагъуэм и анэр тепщэу щытам, езыри тепщэ хъуну хуожьэри, узыпэщ1эувэным къеблагъэ!!! Аращи, мазэ бжыгъэ ф1эк1 дэмык1ауэ, а т1ур зыбгъэдок1ыжри т1ури гъэпк1ауэ къонэжыр. Мис апхуэдэ къэмыхъун щхьэк1э, пщащэхэм гъэсэныгъэ тэрэз ягъуэтын хуейщ. Ауэ жи1акъым адыгэм япэм: "Лъапэ махуэк1э къытхыхьауэ, лъэдакъэ махуэк1э я деж къыхэк1ауэ Алыхьым жи1э". Тыншкъым занщ1эу укъызыхыхьа унагъуэм уэхэсыхьыну, ауэ дауэ мыхъуми уи тэмакъыр хуэгъэк1ыхьын хуейщ куэдым. А щ1алэм уепсалъэну щ1эбдза къудейрэ, ар псом нэхърэ нэхъыф1у къэплъытэу хъуа иужьк1э ик1и абы и гугъэр жыжьэ зэрынэсыр, абы и унагъуэ уихьэну мурад ущи1эк1э, адэ жыжьэу уи гущ1эм зыщебгъэсэн хуейщ, уи гуащэм утраша нэужь абы "анэк1э" узэреджэн хуейр. Абы къилъхуа и къуэр тхьэмахуит1 ф1эк1а мыхъуу зэрыпц1ыхурэ "си псэ, си 1эф1, си нэху" щыжып1эм деж, а псор зыхуэфащэр ар зыгъэса адэ-анэр зэрыарар зыщыбгъэгъупщэм хуейкъым. Хьэуэ, иджы щы1э нысэхэм яхузыф1эк1ам я гуащэхэр зы1урагъэлъэдэнут, игъащ1эк1и ялъэгъуну хуейкъым. Ауэ апхуэдэ лей езыхэм я анэхэм къыщрахым деж, езыхэм я нысэхэм хуэшхыдэнущ, дунейм тет 1ейр ирапэсынущ. Аращи зыщыгъэгъупщэн хуейкъым "зыщ1эж щы1ам, зыл1эжи щы1энт".
Согугъэр ди пщащэхэр зыщ1эгупсысыжыну, ичрам къахьыжыну, къащ1эхъуэну щ1эблэм щапхъэ яхуэхъуфыну, ящ1ар зрагъуэтыжынур ящымыгъупщэжыну...

Автор: Тембот